Гъэмэфэ пчыхьэр дэхэ дэдагъ. Шъхьагуащэ иадырабгъу остыгъабэу къыщызэпэлыдыжьыщтыгъэхэр ошъогу жъогъо шIэтымэ янэкIэожьыщтыгъэх. ГЭС-м ипсызэIукIапIэ къефэхырэ псыжъот зэрэгъэукIорэй Iужъум ишкошко мэкъэ гохь тхьакIумэр къыгъэлыджырэм фэдагъ. Тыгъэу къохьажьыгъакIэм очапэр зэфэдэкIэ къыгъэшэплъыгъэу, чыжьэу хыпкъ горэ щагъэлэу къыпшIошIыщтыгъэ. Пшъэшъэ ныбжьыкIэу гум пэблагъэм ыIэпэ шъабэхэр къыбнэсыхэрэм фэдэу, жьыбгъэ чъыIэтыгъэ макъэр къыодэхашIэ. Мэфэ тыгъэнэстырым ыуж зэкIэ Iэпкъ-лъэпкъым игопэшхуагъ. Джащыгъум къыщышIыгъэри ымышIэу, умэхъыгъэ нэшанэр къытеоу Замирэ ынэ къаргъомэ гуфаплъэу акIэплъагъ. Адырэри плъызым хэтэу Мурат къеплъыжьыгъагъ. (Хъурым Хъ.).